ИЗВОД ИЗ ЗАПИСНИКА

са 6.редовне седнице Скупштине општине Врњачка Бања, која је одржана дана 22.12.2016. године, у великој сали Скупштине општине са почетком у 10 часова.

 Овај извод из записника сачињен је у складу са чл. 81. Пословника Скупштине општине Врњачка Бања („Сл. лист општине Врњачка Бања“, бр.13/14-пречишћен текст) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 23 одборника, и то: Иван Радовић, Миљко Арсић, Јелена Дишовић Ђукић, Дане Станојчић, Предраг Џамић, Милан Плањанин, Марина Ђорђевић, Драгољуб Богдановић, Ненад Николић, Наташа Перовић, Мирослав Веселиновић, Тодор Мијатовић, Срђан Удовичић, Весна Бурмазовић, Јордан Пецић, Војислав Вујић, Андрија Боћанин, Владан Јоцић, Дејан Лучић, Родољуб Џамић, Ђорђе Петровић, Радоје Симић, Зоран Сеизовић.

Матеја Мијатовић је присутан од 11.30 сати, када је присутно 24 одборника.

Одсутна је Весна Милићевић.

Иван Радовић је известио о томе која су лица позвана да присуствују седници и нагласио да седницу преноси Радио Бања 2.

За Извод из запсиника са 5. редовне седнице СО, одржане 15.11.2016.године, гласало је 17 одборника, па је исти усвоје без примедби.

 Председник СО је известио Скупштину да нису пристигли предлози за допуне дн.реда, с тим што је предложио да се 1. тачка- Избор 2 члана Општинског већа разматра као 27. тачка, с тим да се остале тачке померају за једно место унапред.

За предлог дневног реда са наведеним предлогом, гласало је 19 одборника, па је Скупштина утврдила

Д Н Е В Н И Р Е Д

1. Ребаланс Одлуке о буџету општине Врњачка Бања за 2016.годину

2. Четврте измене Плана опште туристичке пропаганде Установе Туристичка организација Врњачка Бања за 2016.годину

3.- Одлука о изменама и допунама Одлуке о локалним комуналним таксама

- Одлука о изменама и допунама Одлуке о општинским административним таксама

- Одлука о изменама Одлуке о висини стопе пореза на имовину

- Кадровски план Општинске управе општине Врњачка Бања

- Одлука о буџету општине Врњачка Бања за 2017. годину

4. Одлука о матичним подручјима општине Врњачка Бања

5. Извештај о раду Општинске управе општине Врњачка Бања за 2015.годину

6. Одлука о организацији Општинске управе општине Врњачка Бања

7.-. Одлука о доношењу Плана генералне регулације Врњачка Бања

- Нацрт Извештаја о обављеном јавном увиду у нацрт Плана генералне регулације Врњачка Бања, са Извештајем о стратешкој процени утицаја предметног Плана на животну средину

8. Одлука о оснивању Јавног предузећа за обављање комуналних делатности ''\_\_\_'' Врњачка Бања

9. Одлука о изменама и допунама Одлуке о комуналним делатностима

10. Одлука о изменама и допунама Одлуке о усклађивању Одлуке о оснивању Јавног предузећа за обављање комуналне делатности ''Бели извор'' Врњачка Бања

11. Одлука о отпочињању поступка реализације пројекта јавно приватно партнерство са елементима концесије за обављање комуналне делатности управљање комуналним отпадом и одржавање депоније на територији општине Врњачка Бања

12. Одлука о изменама и допунама Одлуке о начину поступања са непокретностима које су у јавној својини Општине Врњачка Бања, односно на којима општина Врњачка Бања има посебна својинска овлашћења

13. Одлука о изменама и допунама Одлуке о оснивању Општинске стамбене агенције

14.- Давање сагласности на нацрт Уговора о припајању Дирекције за планирање и изградњу општине Врњачка Бања ЈП, Општинској стамбеној агенцији Врњачка Бања

 - Давање сагласности на Одлуку о изменама и допунама Статута Општинске стамбене агенције

15. Одлука o усвајању Европске повеље о родној равноправности на локалном нивоу

16. Одлука о успостављању сарадње општине Врњачка Бања са градовима и општинама у сливу Западне Мораве

17.Одлука о усвајању Локалног акционог плана за унапређење положаја миграната

на територији општине Врњачка Бања 2017-2021.

18. Одлука о усвајању Локалног акционог плана запошљавања и развоја људских ресурса општине Врњачка Бања за 2017.годину са пројекцијама за 2018. и 2019.г.

19.Давање сагласности на СтатутЈавног предузећа за обављање комуналних делатности ''\_\_\_'' Врњачка Бања

20. Извештај Општинског правобранилаштва о предузетим активностима поводом наплате потраживања за станарину од лица које је бесравно користило стан у згради ''Градиштанац''

21. Прве измене Програма пословања ЈП ''Нови Аутопревоз'' за 2016.годину

22. Измене Програма рада Установе Спортски центар за 2016.годину

23. Ценовник комуналних производа и услуга-цене воде ''Врући извори'' ДОО Грачац

24. Давање сагласности на Пијачни ред ЈП ''Бањско зеленило и чистоћа''

25. Правилник о поступку, условима, начину коришћења и давања на коришћење пијачног простора и објеката

26.Давање сагласности на Ценовник услуга ЈП ''Бањско зеленило и чистоћа''

27. Избор два члана Општинског већа општине Врњачка Бања

28. Избор и именовња

А) –Разрешење директора Дома здравља ''Др Никола Џамић'', због истека мандата

 - Именовање директора Дома здравља ''Др Никола Џамић''

Б) Разрешење и именовање члана Скуппштине Регионалног центра за управљање комуналним отпадом ''Регион Краљево'' доо.

В) -Разрешење директора ЈП ''Бели извор''

 - Именовање ВД директора ЈП ''Бели извор''

- Разрешење Надзорног одбора ЈП ''Бели извор''

- Именовање Надзорног одбора ЈП ''Бели извор''

Г) -Разрешење Свилановић Ненада дужности члана Комисије за спровођење поступка располагања непокретно-стима у јавној својини општине Врњачка Бања, на лични захтев

 - Именовање члана Комисије

29.Одборничка питања и одговори

ПРВА ТАЧКА

 Председник СО је прочитао предлог Општинског већа да се прихвати предлог заменика Председника општине и амандман који је поднео Зоран Сеизовић.

 У дискусији су учествовали: Војислав Вујић, Дејан Лучић, Радоје Симић, Зоран Сеизовић, који је образложио амандман и известилац, Зоран Дунић, ближе образложио предлог Ребаланса.

 За предлог Општинског већа гласало је 19 одборника, па су донети

З А К Љ У Ч А К

Скупштина општине је разматрала:

**-**Нацрт Ребаланса Одлуке о буџету Општине ВрњачкаБања за 2016.годину

- Записник са јавне расправе одржане 6.12.2016.год. поводом Ребаланса одлуке о буџету Општине ВрњачкаБања за 2016.годину

- Предлог измена Нацрт ребаланса Одлуке о буџету општине Врњачка Бања за 2016.годину које је поднео заменик Председника општине

- Извештај Општинског већа бр.400-2660/16 од 16.12.2016.године

 - Извештај Бањског одбора бр.06-71/1 од 21.12.2016.године

Извештај Општинског већа бр. 9-1083/16 од 21.12.2016.године

Прихвата се предлог Општинског већа да се усвоји предлог Ребаланса са следећим изменама, одн.да се изврши:

-у оквиру глава 2. Председник општине и Општинско веће, раздела 2.01. Председник општине и Општинско веће, прогр.клас. 0602-0001 Функционисање локалне самоуправе, екон. клас. 423-Услуге по уговору увећање у износу од 32.000,00 динара,

-у оквиру главе 3. Општинско правобранилаштво, раздела 2.01. Општинско правобранилаштво, прогр.клас. 0602-0004 Општинско јавно правобранилаштво, екон. клас.483-Новчане казне и пенали по решењу судова смањене у износу од 3.802.000,00 динара.

- у оквиру главе 4. Општинска управа, раздела 4.07. Пружање социјалних услуга особама са сметњама у развоју, прогр.клас. 0901-0004 саветодавно-терапијске и соц.-едукативне услуге, екон. клас. 472-Накнаде за социјалну заштиту из буџета увећање у износу од 350.000,00 динара.

-у оквиру раздела 4.23. Стамбена агерција, прогр.клас. 0601-00012-Одржавање стамбених зграда, екон. клас. 4819-Дотације осталим непрофитабилним институцијама увећање у износу од 350.000,00 динара.

-у оквиру раздела 4.50. Установа туристичка организација, прогр.клас. 1502-0002- Туристичка промоција, екон. клас. 424- Специјализоване услуге увећање у износу од 1.450.000,00 динара.

-у оквиру раздела 4.56. Месна заједница Ново Село, прогр.клас. 0602-0002-Месне заједнице, екон. клас. 425-Текуће поправке и одржавање увећање у износу од 600.000,00 динара.

-у оквиру раздела 4.58. Месна заједница Вранеши, прогр.клас. 0602-0002-Месне заједнице, екон. клас. 425-Текуће поправке и одржавање увећање за 170.000,00 дин. и 512-машине и опрема увећање у износу од 300.000,00 динара.

-у оквиру раздела 4.62. Месна заједница Подунавци, прогр.клас. 0602-0002-Месне заједнице, екон. клас. 425-Текуће поправке и одржавање увећање за 300.000,00 динара. и 512-машине и опрема увећање у износу од 250.000,00 динара.

- На приходној страни буџета, за износ од 1.000.000,00 динара увећати приход економске класификације 743324 Приходи од новчаних казни за саобраћајне прекршаје

-На расходној страни буџета, у разделу 4 Општинска управа, глава 4.54.Послови одржавања и инвестиција у комуналне делатности-путеви, програм 0701 Путна инфраструктура, програмска активност 0701-0002 Одржавање путева, апропријацију економске класификације 400 Текући расходи, увећати за износ од 500.000,00 динара и апропријацију 500 Издаци за нефинансијску имовину, увећати за износ од 500.000,00 динара.

Овлашћује се Служба за буџет, финансије и локалну пореску администрацију да пре објављивања одлуке сачини пречишћен текст Ребаланса одлуке о буџету Општине Врњачка Бања за 2016.годинуи изврши евентуалне исправке техничких грешки.

И

Р Е Б А Л А Н С

ОДЛУКЕ О БУЏЕТУ ОПШТИНЕ ВРЊАЧКА БАЊА ЗА 2016.ГОДИНУ

ДРУГА ТАЧКА

 Иван Радовић, председник СО је известио о предлогу Општинског већа да се да сагласност на овај план.

 Иван Трифуновић, директор Туристичке организације је известио о измени овог Плана, која је последица Ребаланса буџета.

 На питања које је у дискусији поставио Војислав Вујић, одговарао је известилац, након чега је са 16 гласова ''за'', донето

 Р Е Ш Е Њ Е

Даје се сагласност на Четврту измену Плана опште туристичке пропаганде Установе Туристичка организација Врњачка Бања за 2016.годину, који је усвојио Управни одбор ове установе одлуком бр.1178/16 од 14.12.2016.године.

ТРЕЋА ТАЧКА

 Председник СО је известио о предлозима Бањског одбора у вези Одлуке о изменама и допунама Одлуке о локалним комуналним таксама, да се изврши правно техничка редакција текста у погледу термина који су садржани у нацрту ове одлуке: ''одељење'' или ''орган'', где треба да стоји текст: ''организациона јединица Општинске управе, надлежна за.....'' у одговарајућем падежу и Општинског већа да се у члану 2 "Тарифни број 3" за тачку 8 износ од " 1.090 динара" замени износом "0", а такође и на мини воз потребно је олакшице као и на остали јавни сектор - тарифни број 4 брише, као и да се изврши правно техничка редакција текста.

 Зоран Дунић је образложио предлог одлуке.

 Председник СО је упознао присутне са предлозима Бањског одбора и Општинског већа у односу на:

- Одлуку о изменама и допунама Одлуке о општинским административним таксама

- Одлуку о изменама Одлуке о висини стопе пореза на имовину, са предлогом Председника општине да се у Одлуку унесе посебан члан да максимални износ повећања стопе пореза може износити 3% на годишњем нивоу, који гласи:

''Члан 2а

Порез на имовину за 2017.годину на непокретност обвезника који не води пословне књиге, за одговарајућу површину исте непокретности, може бити утврђен у износу који је до 3% увећан у односу на припадајућу пореску обавезу тог обвезника за 2016.годину''.

- Кадровски план Општинске управе општине Врњачка Бања

 У дискусији су учествовали: Радоје Симић, Војислав Вујић, Родољуб Џамић, Иван Џатић, након чега се приступоло гласању, па је за предлог Одлуке о изменама и допунама Одлуке о локалним комуналним таксама, са предлозима Бањског одбора и Општинског већа гласало 19 одборника, па је Скупштина донела

О Д Л У К У

О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА

 За предлог Одлуке о изменама и допунама Одлуке о општинским административним таксама, гласало је 19 одборника, па је Скупштина донела

ОДЛУКУ

О ИЗМЕНАМА И ДОПУНАМА ОДЛУКЕ О

ОПШТИНСКИМ АДМИНИСТРАТИВНИМ ТАКСАМА

За предлог Одлуке о изменама Одлуке о висини стопе пореза на имовину, са предлогом Општинског већа, гласало је 18 одборника, па је Скупштина донела

ОДЛУКУ

О ИЗМЕНАМА И ДОПУНАМА ОДЛУКЕ О ВИСИНИ СТОПЕ ПОРЕЗА НА ИМОВИНУ У

ОПШТИНИ ВРЊАЧКА БАЊА

За предлог Кадровског плана Општинске управе општине Врњачка Бања, гласало је 18 одборника, па је Скупштина донела

КАДРОВСКИ ПЛАН

ОПШТИНСКЕ УПРАВЕ ОПШТИНЕ ВРЊАЧКА БАЊА

 Председник СО је известио о предлозима Бањског одбора, Општинског већа у односу на предлоге са јавне расправе и амандману који је поднео Зоран Сеизовић, а који је Општинско веће прихватило.

 У дискусији су учествовали: Војислав Вујић, Иван Радовић, након чега је одлуку образложио Зоран Дунић, Зоран Сеизовић, који је образложио свој амандман, Андрија Боћанин, Матеја Мијатовић, Дејан Лучић, Радоје Симић, Родољуб Џамић, Бобан Ђуровић и Иван Џатић.

 За предлог одлуке, са предлозима Општинског већа гласало је 19 одборника, 3 одборника је било против, па су донети

З А К Љ У Ч А К

Скупштина општине је разматрала:

- Нацрт Одлуке о буџету општине Врњачка Бања за 2017.годину

- Записник са јавне расправе одржане 20.12.2016.године

- Извештај Бањског одбора бр.06-71/16-1 од 21.12.2016.године

Општинско веће у Извештају бр.9-108/16 од 21.12.2016.године

Прихвата се предлог Општинског већа да се усвоји предлог Одлуке о буџету општине Врњачка Бања за 2017.годину, са следећим изменама, с тим

- Да се у разделу Културног центра изврше следеће промене и то да се позиција 421 умањи за износ од 150.000,00 динара и позиција 511-зграде и грађ.објекти умањи за износ од 300.000,00 динара, а да се за износ од 450.000,00 динара увећа позиција 482- Порези, обавезне таксе и казне.

 Да се у Разделу Спортског центра изврше следеће промене:

* да се апропријација 421- стални трошкови умањи за износ од 1.000.000,00 динара, а да се остале апропријације увећају:
* 423- услуге по уговору за износ од 250.000,00 динара,
* 425- текуће поправке и одржавање за износ од 200.000,00 динара,
* 426—материјал за износ од 550.000,000 динара.

- Да се увећа позиција 742255-такса за озакоњење објеката под ред.бр.29 за износ од 1.500.000,00 динара, а да се на расходној страни у разделу Општинске управе се планирају средства у износу од 1.500.000,00 динара на име финансирања пројекта ''лавиринт''.

- На приходној страни буџета, за износ од 4.600.000,00 динара увећати приход економске класификације 743324 Приходи од новчаних казни за саобраћајне прекршаје

-На расходној страни буџета, у разделу 4 Општинска управа, глава 4.01.05. Развој заједнице, програм 0701 Организација саобраћаја и саобраћајне инфраструктуре, програмске активности 0701-0001 Управљање саобраћајем и 0701-0002 Одржавање саобраћајне инфраструктуре, апропријацију економске класификације 400 Текући расходи, увећати за износ од 2.300.000,00 динара и апропријацију 500 Издаци за нефинансијску имовину, увећати за износ од 2.300.000,00 динара.

Додаје се чл.58а. који гласи:

''Изузетно у 2017.години до окончања поступка припајања Дирекције за планирање и изградњу ЈП, Општинској стамбеној агенцији, расходи које је преузела Дирекција за планирање и изградњу ЈП закључно са 1.12.2016.године финансираће се из средстава планираних за рад Општинске стамбене агенције. У току трајања поступка припајања ЈП Дирекције за планирање и изградњу обавезе које настану по основу плата запослених, финансираће се са апрропријација предвиђеним за ове намене код Општинске стамбене агенције. Након окончања поступка припајања, Општинака стамбена агенција преузеће сва права и обавезе ЈП Дирекције за планирање и изградњу која ће у том тренутку престати да постоји. ОСА у свом годишњем извештају о раду има обавезу да посебно извести Скупштину о реализацији ове одредбе.''

Овлашћује се Служба за буџет, финансије и локалну пореску администрацију да пре објављивања одлуке сачини пречишћен текст Ребаланса одлуке о буџету Општине Врњачка Бања за 2016.годинуи изврши евентуалне исправке техничких грешки.

И

# О Д Л У К У

НАЦРТ ОДЛУКЕ - ревидирани

# О БУЏЕТУ ОПШТИНЕ ВРЊАЧКА БАЊА ЗА 2017. ГОДИНУ

ЧЕТВРТА ТАЧКА

 Председник СО је известио о предлогу Општинског већа да се усвоји ова одлуке.

 Љиљана Радаковић, зам.начелника Општинске управе је образложила предлог одлуке.

 На питање Дејана Лучића, одговорила је известилац, па је са 18 гласова ''за'', донета

ОДЛУКА

о матичним подручјима на територији Општине Врњачка Бања

Председник СО је дао редовну паузу у раду Скупштине, која је трајала од 13,00 до 13,40 сати.

 Пре преласка на следећу тачку, утврђено је да седници присуствује 18 одборника.

 Иван Радовић је затим поделио сертификате одборницима који су завршили електронску обуку у организацији СКГО.

ПЕТА ТАЧКА

 Председник СО је известио да је Општинско веће предложило Скупштини да усвоји овај извештај.

 Славиша Пауновић, начелник Општинске управе је нагласио да је Извештај дат у материјалу са закључцима.

 Након дискусија: Војислава Вујића, Родољуба Џамића и Дејана Лучића, одговоре је дао известилац, након чега је једногласно донет

З А К Љ У Ч А К

Усваја се Извештај о раду Општинске управе општине Врњачка Бања за 2015.годину.

Саставни део овог закључка чини Извештај из става 1. овог закључка.

ШЕСТА ТАЧКА

 Председник СО извештава о предлогу Општинског већа да се усвоји ова одлука.

 Славиша Пауновић је ближе образложио предлог одлуке.

 У дискусији су учествовали: Војислав Вујић, Радоје Симић, а на питања одговарао известилац, Иван Џатић, Бобан Ђуровић, након чега је са 13 гласова ''за'', Скупштина донела

ОДЛУКУ

 О ОРГАНИЗАЦИЈИ ОПШТИНСКЕ УПРАВЕ ОПШТИНЕ ВРЊАЧКА БАЊА

СЕДМА ТАЧКА

Председник СО извештава о предлогу Бањског одбора и Општинског већа да СО донесе Одлуку о доношењу Плана генералне регулације и текстуални део који је на CD-у у тексту предложеном као у материјалу, с тим да се усвоји предлог члана Општинског већа, Николе Трифуновића, као и примедбе садржане у Извештају Општинског већа.

 У дискусији су учествовали: Бобан Ђуровић, Зоран Сеизовић, Војислав Вујић и Родољуб Џамић, након чега је једногласно прихваћен предлог Општинског већа и донета акта:

З А К Љ У Ч А К

У поступку доношења Плана генералне регулације Врњачка Бања, Скупштина општине је прихватила предлоге Општинског већа са седнице одржане 21.12.2016.године за његове измене и допуне у следећем:

* да се кп на 739/12 и кп 736/11 на потесу од куће Душана Жупца до куће Дејана Топличића задржи пут имплементирањем објеката према постојећем стању, као и следеће:
* Укидање локације Аутобуске станице на локацији планираној у нацрту плана и њено враћање на постојећу локацију с тим да се задужи обрађивач плана да за ову намену издвоји само површину под зградом са перонима:
* Да се источни део кп.бр.1779 КО Врњачка Бања, у површини од око 50 ари, обухвати зоном АП2;
* Да се на потесима где је планирана јавна намена омогући, уз исправку граница, издвајање наведене површине за потребе озакоњења и даље продаје, уз сагласност СО, о чему ће се донети посебна одлука;
* Да се примедба под редним бројем 106 из Извештаја, усвоји према скици у прилогу;
* Да се, у циљу подизања туристичких капацитета, усвоји примедба под редним бројем 25 из Извештаја;
* Да се, у циљу подизања нивоа услуга и туристичких капацитета, на локацији „Бели Извор“, на кп.бр.1124/2, 1124/1, 1118, 1125/26, 1125/28, 1125/2, 1125/31 и 1125/6 КО Врњачка Бања укине планирана зелена површина и планира намена – хотели Х1, а да се зеленом површином прогласе кп.бр.1125/4, 1125/11, 1125/5, 1125/8, 1125/12, 1127/2 и 1127/3 КО Врњачка Бања, с тим што ће граница раздвајања хотела и нове парковске површине бити североисточна граница кп.бр.1125/12, продужена до реке, тако да се југозападно од ове линије планира зона зеленила, а да се делимично укине пут који сече целокупну локацију, односно да се усвоји примедба Драшковић Стојана;
* Да се на кп.бр.71/3, 71/4, 71/5, 71/6, 72, 73/1, 73/2, 71/2, 70/2, 70/3 планира зона становања, а да се наведене локације детаљније разраде доношењем Плана детаљне регулације;
* Да се на кп.бр.198/1, 198/2 и 198/3 КО Врњачка Бања, врати намена из ГП Врњачка Бања;
* Да се за кп.бр. 987/6, која је по карти тако означена, а иначе је кп.бр. 987/8 површине 978 м2, врати намена из ГП Врњачке Бање и коефицијент према ГП 2005-2021.

Обавезује се обрађивач плана, да одредбе из овог закључка унесе у Текстуални и Графички део Плана генералне регулације.

И О Д Л У К А

О ДОНОШЕЊУ ПЛАНА ГЕНЕРАЛНЕ РЕГУЛАЦИЈЕ ВРЊАЧКА БАЊА

ОСМА ТАЧКА

Председник СО је прочитао предлог Општинског већа са седнице од 2.2.2016.годинеда се усвоји ова одлука, с тим да Општинско веће овлашћује посебним закључком Председника општине и Општинског већа да као овлашћени предлагач, Скупштини Општине предложи име предузећа, седиште, висину основног капитала, кандидата за вршиоца дужности директора предузећа и два члана Надзорног одбора предузећа, који се бирају испред оснивача.

Затим је упознао присутне са предлогом Општинског већа са седнице од 21.12.2016.гоине, у вези тачке 20. –Статута овог предузећа је заузело став да име новог предузећа буде "Белимарковац" као и да се изврши измена чл.18 Одлуке о оснивању новог предузећа где се у делу којим се одређује износ капитала уноси текст "200.000,00 динара", као и правно техничка редакција чл.49 да "Одлука ступа на снагу даном доношења".

 Затим је за вд директора предложен Драгослав Благојевић, а Зоран Малићанин за председника и Драган Шпировић за члана Надзорног одбора испред оснивача, што је саставни део ове одлуке.

 Живорад Јаћимовић је ближе известио о предлогу одлуке.

Родољуб Џамић је предложио да се у складу са Законом о водама, у одредби којом је регулисана делатност јавног предузећа, да се предвиди да ЈП управља управља јавним водоводом и врши јавно водоснабдевање.

 За предлог Општинског већа са предлогом Родољуба Џамића гласало је 16 одборника и 4 одборника било уздржано, па је донета

О Д Л У К А

# О ОСНИВАЊУ ЈАВНОГ ПРЕДУЗЕЋА ЗА ОБАВЉАЊЕ КОМУНАЛНИХ ДЕЛАТНОСТИ „БЕЛИМАРКОВАЦ“ ВРЊАЧКА БАЊА

ДЕВЕТА ТАЧКА

 Председник СО је известио о предлогу Општинског већа да се усвоји ова одлуке.

 Како дискусије није било, за предлог је гласало 19 одборника, па је донета

О Д Л У К А

О ИЗМЕНИ И ДОПУНИ ОДЛУКЕ О КОМУНАЛНИМ ДЕЛАТНОСТИМА

ДЕСЕТА ТАЧКА

 Председник СО је известио о предлогу Општинског већа да се усвоји ова одлуке, са правно техничком редакцијом коју је доставила Служба за привреду, ЛЕР и друштвене делатности.

 Живорад Јаћимовић је образложио предог одлуке.

 У дискусији су учествовали: Родољуб Џамић, који је предложио да се овом ЈП дода у делатност и обављање комуналне делатности ''зоохигијене'', Војислав Вујић, а на питања је одговарао известилац, Живорад Јаћимовић.

 Председник СО је ставио на гласање предлог одлуке, са правно техничком редакцијом и предлогом Родољуба Џамића у вези делатности, који предлози су прихваћени једногласно и донета

О Д Л У К А

# О ИЗМЕНИ И ДОПУНИ ОДЛУКЕ О УСКЛАЂИВАЊУ ОДЛУКЕ О ОСНИВАЊУ ЈАВНОГ ПРЕДУЗЕЋА ЗА ОБАВЉАЊЕ КОМУНАЛНИХ ДЕЛАТНОСТИ „БЕЛИ ИЗВОР“ ВРЊАЧКА БАЊА

ЈЕДАНЕСТА ТАЧКА

 Председник СО извештава о предлогу Бањског одбора и Општинског већа да се усвоји ова одлука.

 Живорад Јаћимовић је образложио предог одлуке.

 У дискусији су учествовали: Војислав Вујић и Бобан Ђуровић, након чега је са 17 гласова ''за'', донета

О Д Л У КА

О ОТПОЧИЊАЊУ ПОСТУПКА РЕАЛИЗАЦИЈЕ ПРОЈЕКТА ЈАВНО ПРИВАТНОГ ПАРТНЕРСТВА СА ЕЛЕМЕНТИМА КОНЦЕСИЈЕ ЗА ОБАВЉАЊЕ КОМУНАЛНИХ ДЕЛАТНОСТИ УПРАВЉАЊЕ КОМУНАЛНИМ ОТПАДОМ И ОДРЖАВАЊЕ ДЕПОНИЈА НА ТЕРИТОРИЈИ ОПШТИНЕ ВРЊАЧКА БАЊА

ДВАНЕСТА ТАЧКА

 Председник СО је известио о предлогу Општинског већа да се усвоји ова одлуке.

 Славиша Пауновић је у образложењу рекао да је одлука последица измена Статута.

 Након дискусија Војислава Вујића и Радоја Симића, једногласно је донета

ОДЛУКА

О ИЗМЕНИ И ДОПУНИ ОДЛУКЕ O НАЧИНУ ПОСТУПАЊА СА НЕПОКРЕТНОСТИМА КОЈЕ СУ У ЈАВНОЈ СВОЈИНИ ОПШТИНЕ ВРЊАЧКА БАЊА, ОДНОСНО НА КОЈИМА ОПШТИНА ВРЊАЧКА БАЊА ИМА ПОСЕБНА СВОЈИНСКА ОВЛАШЋЕЊА

ТРИНЕСТА ТАЧКА

Иван Радовић, председник Скупштине је упознао присутне да је Општинско веће у свом извештајубр.400-2660/16 од 16.12.2016.године, предлаже Скупштини општине да донесе ову одлуку, као у предложеном тексту.

 Славиша Пауновић, начелник Општинске управе је образложио ову одлуку.

 Након дискусије Вујић Војислава, са 18 гласова ''за'', усвојена је

Одлука

о изменама и допунама Одлуке о оснивању Општинске стамбене агенције

ЧЕТРНЕСТА ТАЧКА

 Председник Скупштине општине је известио да је Општинско веће предложило Скупштини да да сагласност на Одлуку о изменама и допунама Статута Општинске стамбене агенције.

 Зоран Рајић, директор Општинске стамбене агенције је ближе известио о предлогу овог акта.

 У дискусији су учествовали:Војислав Вујић, Радоје Симић, Иван Радовић, Бранислав Бежановић и Зоран Рајић, који је одговарао на питања, након чега је са 18 гласова ''за'', донето

Р Е Ш Е Њ Е

 Даје се сагласност на Одлуку о изменама и допунама Статута Општинске стамбене Агенције општине Врњачка Бања, коју је донео Управни одбор ове Агенције на седници од 22.12.2016.године, под бр.350-245/16 од 22.12.2016.године.

ПЕТНЕСТА ТАЧКА

 Председник СО је известио о предлогу Општинског већа да се усвоји ова одлуке.

 Како дискусије није било, за предлог је гласало 19 одборника, па је донета

ОДЛУКА

O УСВАЈАЊУ ЕВРОПСКЕ ПОВЕЉЕ О РОДНОЈ РАВНОПРАВНОСТИ

НА ЛОКАЛНОМ НИВОУ

ШЕСНЕСТА ТАЧКА

 Председник СО је известио о предлогу Општинског већа да се усвоји ова одлуке.

 Након што је Живорад Јаћимовић известио о предлогу одлуке, једноглссно је донета

О Д Л У К А

О УСПОСТАВЉАЊУ САРАДЊЕ ОПШТИНЕ ВРЊАЧКА БАЊА

СА ГРАДОВИМА И ОПШТИНАМА У СЛИВУ ЗАПАДНЕ МОРАВЕ

СЕДАМНЕСТА ТАЧКА

Председник СО је известио о предлогу Општинског већа да се усвоји ова одлуке.

 Након што је Александар Миљаковић известио о предлогу одлуке, са 16 гласова ''за'' и 3 гласа ''уздржана'', донета је

О Д Л У К А

О УСВАЈАЊУ ЛОКАЛНОГ АКЦИОНОГ ПЛАНА

ЗА УНАПРЕЂЕЊЕ ПОЛОЖАЈА МИГРАНАТА НА ТЕРИТОРИЈИ ОПШТИНЕ ВРЊАЧКА БАЊА ЗА ПЕРИОД 2017-2021. ГОДИНЕ

ОСАМНЕСТА ТАЧКА

 Председник СО је известио о предлогу Општинског већа да се усвоји ова одлуке.

 Након што је Јелена Богојевић известила о предлогу одлуке и дискусије Војислава Вујића, на чија питања је одговарала известилац, са 18 гласова ''за'', донета је

О Д Л У К А

О УСВАЈАЊУ ЛОКАЛНОГ АКЦИОНОГ ПЛАНА ЗАПОШЉАВАЊА

И РАЗВОЈА ЉУДСКИХ РЕСУРСА ОПШТИНЕ ВРЊАЧКА БАЊА ЗА 2017. ГОДИНУ - СА ПРОЈЕКЦИЈАМА ЗА 2018. И 2019. ГОДИНУ

ДЕВЕТНЕСТА ТАЧКА

 Председник СО је известио о предлогу Општинског већа да се да сагласност на Статут.

 Драгослав Благојевић је известио о Статуту ЈП ''Белимарковац''.

 У дискусији су учествовали: Војислав Вујић и Иван Радовић, након чега је једногласно донето

Р Е Ш Е Њ Е

 Даје се сагласност на Статут Јавног предузећа за обављање комуналних делатности ''Белимарковац'' Врњачка Бања који је усвојен одлуком Надзорног одбора овог предузећа, бр.01-02 од 22.12.2016.године.

ДВАДЕСЕТА ТАЧКА

 Председник СО је известио о предлогу Општинског већа да се усвоји овај Извештај.

 Владислава Ратковић је дала ближа објашњења у вези ове тачке.

 У дискусији су учествовали: Радоје Симић и Војислав Вујић, а на питања је одговарала известилац, па је за усвајање Извештаја гласало 20 одборника и 1 одборник био против, па је донет

З А К Љ У Ч А К

Усваја се Извештај Општинског правобранилаштва општине Врњачка Бања о предузетим активностима поводом наплате потраживања за станарину од лица које је десет година бесправно заузимало општински стан у згради "Градиштанац''.

ДВАДЕСЕТПРВА ТАЧКА

 Председник Скупштине је известио о предлогу Општинског већа да се да сагласност на овај Програм.

 Како дискусије није било, са 17 гласова ''за'', донето је

Р Е Ш Е Њ Е

Даје се сагласност на Прве измене Програма пословања ЈП за превоз путника и транспорт робе ''Нови Аутопревоз'' Врњачка Бања за 2016.годину, који је усвојио Надзорни одбор овог предузећа, одлуком бр.3108/1/2016 од 10.11.2016. године.

ДВАДЕСЕТДРУГА ТАЧКА

 Председник Скупштине је известио о предлогу Општинског већа да се да сагласност на овај Програм.

 Како дискусије није било, са 16 гласова ''за'', донето је

Р Е Ш Е Њ Е

Даје се сагласност на измене Програма рада Спортског центра Врњачка Бања за 2016.годину, који је усвојио Управни одбор ове установе одлуком бр.01-712/16 од 18.11.2016.године.

ДВАДЕСЕТТРЕЋА ТАЧКА

 Председник Скупштине је известио о предлогу Општинског већа да се да сагласност на овај Ценовник.

 Бобан Ђуровић, директор ДОО ''Врући извори'', је образложио Ценовник, након чега је са 20 гласова ''за'', донето

Р Е Ш Е Њ Е

Даје се сагласност на Одлуку о коригованом Ценовнику комуналних производа и услуга-цене воде ''Врући извори'' Грачац, који је усвојио Надзорни одбор ЈП ''Бели извор'', који врши функцију Скупштину друштва, одлуком бр.717/16 од 28.11.2016. године.

ДВАДЕСЕТЧЕТВРТА ТАЧКА

 Председник Скупштине је известио о предлогу Општинског већа да се да сагласност на Пијачни ред.

 Небојша Ристић, вд директора ЈП ''Бањско зеленило и чистоћа'', је образложио Пијачни ред и истакао да је исти усаглашен са Одлуком о пијацама, након чега је са 20 гласова ''за'', донето

Р Е Ш Е Њ Е

Даје се сагласност на Пијачни ред Јавног комуналног предузећа ''Бањско зеленило и чистоћа'' Врњачка Бања, бр.1295/2016 од 13.12.2016.године, који је усвојен одлуком Надзорног одбора овог предузећа, бр.1295/1/2016 од 13.12.2016.године.

ДВАДЕСЕТПЕТА ТАЧКА

Председник СО је известио о предлогу Општинског већа којим се предлаже да Скупштини да донесе овај правилник у тексту предложеном као у материјалу, с тим да се изврши правно техничка исправка текста Правилника у складу са предлогом Службе за привреду, локални економски развој и друштвене делатности.

Прихваћен је предлог Општинског већа са 20 гласова ''за'' и донет

ПРАВИЛНИК

О ПОСТУПКУ, УСЛОВИМА, НАЧИНУ КОРИШЋЕЊА

И ДАВАЊА НА КОРИШЋЕЊЕ ПИЈАЧНОГ ПРОСТОРА И ОБЈЕКAТА

ДВАДЕСЕТШЕСТА ТАЧКА

 Председник Скупштине је известио о предлогу Општинског већа да се да сагласност на овај Ценовник.

 Небојша Ристић, вд директора ЈП ''Бањско зеленило и чистоћа'', је образложио Ценовник и истакао да цене услуга нису мењане, након чега је једногласно

Р Е Ш Е Њ Е

1. Даје се сагласност на Одлуку о измени и допуни Ценовника услуга за комуналну хигијену ЈКП ''Бањско зеленило и чистоћа'' Врњачка Бања, бр.22/2016 од 2.6.2016.године, усвојен Одлуком Надзорног одбора предузећа бр.1292/2016 од 13.12.2016.године.

2. Даје се сагласност на Одлуку о измени и допуни Шифрарника- Ценовници у башти и расаднику ЈКП ''Бањско зеленило и чистоћа'' Врњачка Бања, бр.21/2016 од 2.6.2016.године, усвојен Одлуком Надзорног одбора предузећа бр.1293/2016 од 13.12.2016.године.

3. Даје се сагласност на Одлуку о Ценовнику услуга ЈКП ''Бањско зеленило и чистоћа'' Врњачка Бања за 2017.годину, усвојен Одлуком Надзорног одбора предузећа бр.1294/2016 од 13.12.2016.године, којим Ценовником је дат сумаран приказ цена свих услуга, одн.производа које ЈКП ''Бањско зеленило и чистоћа'' Врњачка Бања, пружа оснивачу и трећим лицима.

 Пре преласка на следећу тачку, председник СО је предложио да се ради и после 17 сати, док се не исцрпи дневни ред, с тим што је дата пауза у раду Скупштине, која је трајала од 16,45 до 17,25 сати.

ДВАДЕСЕТСЕДМА ТАЧКА

Председник СО је истакао да је одредбом чл.8. Одлуке о изменама и допунама Статута општине Врњачка Бања (''Сл.лист општине Врњачка Бања'', бр.22/16), измењен је чл.57. Статута и предвиђено да се број чланова Општинског већа повећава са 5 на 7 чланова, а чл.14. исте одлуке, да ће Скупштина општине након ступања на снагу ове одлуке, на првој наредној седници, на предлог Председника општине извршити избор 2 члана Општтинског већа, чији мандат траје до истека мандата Општинског већа.

 Бобан Ђуровић, Председник општине је поднео писани предлог за 2 кандидата, са њиховим изјавама о прихватању кандидатуре, и то за: Миломира Перовића и Бранка Џамића.

 Пре преласка на поступак избора, гласало се о предлогу за изузеће 2 одборника, сагласно чл.32. Закону о Агенцији за борбу против корупције и чл.37. Закона о општем управном поступку, који су у сродству са предложеним кандидатима, па како је за предлог гласало 20 одборника, то је донет

З А К Љ У Ч А К

Изузимају се у поступку гласања за избор чланова Општинског већа општине Врњачка Бања, одборници: Наташа Перовић и Родољуб Џамић, из разлога наведених у чл.32. тачка 2. Закона о општем управном поступку, обзиром да су са предложеним кандидатима за чланове Општинског већа у сродству, које обавезује изузеће приликом гласања.

 За предлог Председника СО о Гласачком одбору гласало је 20 одборника, па је донето

Р Е Ш Е Њ Е

Бира се Гласачки одбор у следећем саставу:

1. Иван Радовић, председник одбора,
2. Весна Бурмазовић, члана
3. Ђорђе Петровић,члан.

Гласачки одбор има задатак да спроведе поступак тајног гласања за избор два члана Општинског већа, сагласно одредбама Пословника Скупшине општине Врњачка Бања (Сл.лист општине Врњачка Бања бр.23/16-пречишћен текст).

 Гласачки одбор сачињава записник о тајном гласању за избор чланова Општинског већа, који потписују сви чланови одбора и на основу утврђених резултата гласања, исте објављује, а члан Општинског већа је изабран ако је за гласала већина укупног броја одборника.

 Гласачки одбор се повукао и наставио рад на штампању гласачких листића, што је трајало у периоду од 17,40 до 17,50 сати, након чега се приступило тајном гласању.

 Након гласања, Иван Радовић је прочитао записник о гласању, те да је кандидат Миломир Перовић добио 17 гласова, и Бранко Џамић добио 17 гласова, па је Скупштина донела

Р Е Ш Е Њ Е

За чланове Општинског већа Општине Врњачка Бања, бирају се:

1. Миломир Перовић, проф.физичког васпитања из Врњачке Бање,

2. Бранко Џамић, менаџер криминалистике и безбедности из Врњачке Бање.

 Мандат чланова Општинског већа траје до истека мандата Општинског већа.

Изабрани чланови Општинског већа су потом положили свечану заклетву.

ДВАДЕСЕТОСМА ТАЧКА

 А) Дане Станојчић, зам.председника СО је прочитао предлог да се разреши Весна Малићанин дужности директора Дома здравља, за који предлог је гласао 21 одборника и 1 одборник био уздржана, па је донето

Р Е Ш Е Њ Е

Разрешава се др Весна Малићанин, дужности директора Дома здравља ''Др Никола Џамић'' Врњачка Бања, због истека периода на који је именована, одн. због именовања директора.

 Затим је Дане Станојчић известио о предлогу Управног одбора Дома здравља да се након спроведеног поступка за именовање директора ове установе именује др Весна Малићанин.

 У дискусији су учествовали: Војислав Вујић, Матеја Мијатовић, Драгољуб Богдановић, Иван Џатић, Бобан Ђуровић, Радоје Симић, Зоран Сеизовић и Милан Плањанин.

 За предлог Управног одбора Дома здравља, гласало је 19 одборника и Скупштина донела

Р Е Ш Е Њ Е

Именује се др Весна Малићанин, спец. гинекологије и акушерства из Врњачке Бање за директораДома здравља ''Др Никола Џамић'' Врњачка Бања, на мандатни период од 4 године.

 Б) Дане Станојчић је известио да је Бобан Ђуровић, поднео оставку на дужност члана Скупштине Регионалног центра за управљање комуналним отпадом ''Регион Краљево'' доо, а за разрешење је гласало 16 одборника, 4 одборника била против и 1 одборник уздржан, а за предлог за именовање члана гласали су сви присутни одборници, па је донето

РЕШЕЊЕ

 Разрешава се Бобан Ђуровић, Председник општине Врњачка Бања,дужности члана Скупштине Регионалног центра за управљање комуналним отпадом ''Регион Краљево'' доо, на лични захтев.

Именује се Гордана Радичевић, за члана Скупштине Регионалног центра за управљање комуналним отпадом ''Регион Краљево'' доо.

 В) Дане Станојчић је известио да је Драгослав Благојевић поднео оставку на дужност директора ЈП ''Бели извор'', па је разрешење гласало 18 одборника, 4 одборника била против и 1 одборник уздржан, па је донето

РЕШЕЊЕ

Разрешава се Драгослав Благојевић, дужност директораа Јавног предузећа за обављање комуналних делатности ''Бели извор'' Врњачка Бања, на лични захтев.

 За предлог за именовање Ивана Дуњића за вд директора овог ЈП гласали су сви присутни одборници, па је донето

РЕШЕЊЕ

Именује се Иван Дуњић, дипл.економиста, за вршиоца дужности директора Јавног предузећа за обављање комуналних делатности ''Бели извор'' Врњачка Бања.

 Именовани ће дужност ВД директора Јавног предузећа за обављање комуналних делатности ''Бели извор'' Врњачка Бања, вршити најдуже до 1 године, односно до именовања директора по расписаном јавном конкурсу.

 Зам.председника СО је известио да су председник и члан Надзорног одбора ЈП ''Бели извор'' поднели оставке, па је за разрешење гласало 19 одборника, а за предлог да се именују Јован Чеперковић за председника и Петар Арсић за председника, за члана, гласало је 19 одборника, па је донето

РЕШЕЊЕ

Разрешавају се:

Зоран Малићанин, дужности председника и

Драган Шпировић, дужности члана у Надзорном одбору Јавног предузећа за обављање комуналне делатности ''Бели извор'' Врњачка Бања, на лични захтев.

Именује се Јован Чеперковић, дипл.економиста, за председника у Надзорном одбору Јавног предузећа за обављање комуналних делатности ''Бели извор'' Врњачка Бања.

Именује се Петар Арсић, дипл.маш.инг, за члана у Надзорном одбору Јавног предузећа за обављање комуналних делатности ''Бели извор'' Врњачка Бања, испред локалне самоуправе.

 Г) Дане Станојчић је известио да је Ненад Свилановић поднео оставку на дужност члана Комисије

за спровођење поступка располагања непокретностима у јавној својини, па је за разрешење гласало 19 одборника, а за предлог да се именује Милан Милкић за члана ове Комисије гласало 19 одборника, то је донето

РЕШЕЊЕ

Разрешава се Ненад Свилановић, дужности члана Комисије за спровођење поступка располагања непокретностима у јавној својини општине Врњачка Бања, на лични захтев.

 Именује се Милан Милкић за члана Комисије за спровођење поступка располагања непокретностима у јавној својини општине Врњачка Бања.

 Мандат новоизабраног члана траје до истека мандата Комисије.

 Д) Дане Станојчић је известио да је Милица Трифуновић поднела захтев за разрешење дужности председника Бањског одбора, а за разрешење је гласало 17 одборника.

 Након предлога да се за председника Бањског одбора именује Драган Говедарица, Радоје Симић је упитао да ли је у сукобу интереса, обзиром да је у Савету за безбедност саобраћаја, а за предлог је гласало 17 одборника, 2 одборника је било против и 1 одборник уздржан, па је донето

РЕШЕЊЕ

Разрешава се Милица Трифуновић, дужности председника Бањског одбора за питања привреде, пољопривреде, заштите животне средине и друштвене делатности Скупштине општине Врњачка Бања, на лични захтев.

Именује се Драган Говедарица за председника Бањског одбора за питања привреде, пољопривреде, заштите животне средине и друштвене делатности Скупштине општине Врњачка Бања.

ДВАДЕСЕТДЕВЕТА ТАЧКА

 Јоцић Владан је прочитао одговор Јавног правобранилаштва на његово одборничко питање да ли грађани Врњачке Бање требају да плаћају заостале паркинг налоге, које им на наплату тек сада шаље предузеће „Метропаркинг“ Београд д.о.о., да ли су они застарели и да ли постоји правни основ за њихову наплату, обзиром да наведено предузеће није обављало комуналну делатност наплате паркирања у Врњачкој Бањи.

Како других питања и предлога није било, седница је завршена у 19,10 сати.

Записник обрадила,

Зам.секретара СО

Гајшек Олгица ПРЕДСЕДНИК СО

 Иван Радовић